# ការធ្វើឲ្យយុទ្ធសាស្ត្រទាក់ទងនិងភាពសម្បូណ៍បែបនៃ

# វប្បធម៌និងភាសាស្រស់ឡើងវិញ

អង្គការ NDIS កំពុងធ្វើឲ្យយុទ្ធសាស្ត្រទាក់ទងនិងភាពសម្បូណ៍បែបនៃវប្បធម៌និងភាសាស្រស់ឡើងវិញនៅឆ្នាំ ២០២២។

យើងចង់កសាងយុទ្ធសាស្ត្រនិងផែនការសកម្មភាពដែលទាន់សម័យតាមការសហការជាមួយអ្នកចូលរួម ហើយនិងសហគមន៍។

យើងចង់ដឹងថាតើត្រូវធ្វើយ៉ាងណាដើម្បីធ្វើឲ្យបានកាន់តែប្រសើរក្នុងការជួយប្រជាពលរដ្ឋដែលមានពិការភាពនិងមកពីសង្គមដែលមានវប្បធម៌និងភាសាខុសៗគ្នា។ នេះគឺរួមទាំង ៖

* ការជួយពលរដ្ឋក្នុងការទទួលបានជំនួយពី NDIS
* ការបង្កើនគុណភាពនៃរបៀបដែលយើងផ្ដល់សេវាទាំងឡាយដែលត្រូវមានការប្រយ័ត្នប្រយែងអំពីវប្បធម៌និងភាសាជូនអ្នករួមចំណែក។

យើងចង់ឮពីសហគមន៍ដែលមានវប្បធម៌និងភាសាសម្បូរណ៍បែប នូវបទពិសោធន៍របស់ពួកគាត់។ នេះគឺអាចស្ដីអំពីការទទួលបានសេវាកម្ម ការបង្កើតផែនការ ការប្រើផែនការ សេវាកម្មសម្រាប់កុមារវ័យក្មេង(ECS) ហើយនិងអ្នកផ្ដល់សេវា NDIS ។

យើងដឹងថាមានភាពខុសគ្នារវាងភាពសម្បូរណ៍បែបនៃវប្បធម៌និងភាពសម្បូរណ៍បែបនៃភាសា ហើយយើងចង់យល់ដឹងថែមអំពីថាតើកត្តានេះមានន័យដូចម្ដេច ដើម្បីដឹងរបៀបដែលយើងត្រូវប្រកាន់យកក្នុងការជួយលោកអ្នក។

យើងនឹងចំណាយពេលក្នុងការស្ដាប់ រៀនសូត្រ និងធ្វើការជាមួយអ្នកចូលរួមទាំងពួង ក្រុមគ្រួសារ អ្នកថែទាំ ហើយនិងសហគមន៍ដែលមានវប្បធម៌និងភាសាខុសៗគ្នា។

ចាប់ពីខែតុលា ឆ្នាំ២០២១ ដល់ ខែតុលា ឆ្នាំ២០២២ យើងនឹងប្រកាន់យករបៀបធ្វើការជា៣ ដំណាក់ ៖

១- ធ្វើការជាមួយសហគមន៍និងផ្នែកជំនាញដើម្បីយល់អំពីបញ្ហាដែលប្រជាជនដែលមានវប្បធម៌និងភាសាខុសៗគ្នាជួបប្រទះក្នុងការប្រើសេវា NDIS ។

២- ធ្វើការកសាងយុទ្ធសាស្ត្រនិងផែនការជាថ្មីឡើងវិញ ដោយសហការជាមួយនិងអ្នកចូលរួម សហគមន៍ និងបុគ្គលឹកសំខាន់ៗរបស់ NDIA ។

៣- ធ្វើការសាកល្បងយុទ្ធសាស្ត្រនិងផែនការថ្មីនោះជាមួយនិងអ្នកចូលរួមនិងសហគមន៍ដែលមានវប្បធម៌និងភាសាខុស​ៗគ្នា ហើយនិងបុគ្គលឹកសំខាន់ៗរបស់ NDIA ។

យើងនឹងផ្ទុកទិន្នន័យអំពីកម្មវិធីទាំងនេះក្នុងបណ្ដាញអ៊ិនធើណិតតាមភាសារៀងៗខ្លួន សម្រាប់ឲ្យប្រជាជនចែករំលែកបទពិ​សោធន៍របស់ខ្លួនជាមួយ NDIS ។ លោកអ្នកអាចមើលព័ត៌មានលំអិតអំពីកម្មវិធីទាំងនេះនៅគេហទំព័រ [ndis.gov.au/CALD](https://www.ndis.gov.au/about-us/strategies/cultural-and-linguistic-diversity-strategy) ។